## Zakon o hrvatskim željeznicama

### NN 53/1994 (8.7.1994.), Zakon o hrvatskim željeznicama

# ZASTUPNIČKI DOM SABORA REPUBLIKE HRVATSKE

Na temelju članka 89 Ustava Republike Hrvatske, donosim

## ODLUKU

### O PROGLAŠENJU ZAKONA O HRVATSKIM ŽELJEZNICAMA

Proglašavam Zakon o hrvatskim željeznicama, koji je donio Zastupnički
dom Sabora Republike Hrvatske na sjednici dana 28. lipnja 1994. godine.

Broj : PA4-69/1-94.

Zagreb, 1. srpnja 1994.

Predsjednik Republike Hrvatske

**dr. Franjo Tuđman, v.r.**

---

## ZAKON

### O HRVATSKIM ŽELJEZNICAMA

I. TEMELJNE ODREDBE

Članak 1.

Javno poduzeće "HŽ-Hrvatske željeznice", preoblikuje se u
društvo s vlastitom pravnom osobnošću (u daljnjem tekstu : Društvo).

Na Društvo se, ukoliko ovim Zakonom nije drukčije propisano, primijenjuju
propisi koji vrijede za društva s ograničenom odgovornošću.

Tvrtka Društva je: "HŽ-Hrvatske željeznice". Skraćena tvrtka
je "HŽ". Društvo ima znak u čćijem je središtu grb Republike
Hrvatske.

Sjedište Društva je u Zagrebu.

Predmet poslovanja Društva čine djelatnosti: unutarnjeg i međunarodnog
željeznićkog prijevoza; djelatnosti koje služe obavljanju željezničkog
prometa te izgradnja, osuvremenjivanje i održavanje željezničkih stabilnih
postrojenja.

Kapital Javnog poduzeća "HŽ-Hrvatske željeznice" iz stavka
1. ovoga članka postaje temeljni ulog s kojim Republika Hrvatska sudjeluje
u temeljnom kapitalu Društva. Pravima koja s te osnove pripadaju Republici
Hrvatskoj upravlja ministar ministarstva nadležnog za poslove prometa (u
daljnjem tekstu; ministar).

Društvo ima Statut, koji mora sadržavati odredbe o:

- pobližem odredivanju djelatnosti u okviru predmeta poslovanja stavka
5. ovoga članka,

- iznosu temeljnog kapitala iz stavka 6. ovoga članka,

- načinu izbora članova Nadzornog odbora iz članka 17. stavka 2. ovoga
Zakona,

- obilježju Društva (znak i pečat),

- osnovama unutarnje ustrojbe Društva,

- raspodjeli poslova između članova Uprave,

- obrani i zaštiti,

- unapređenju zaštite okoliša,

- suradnji sa sindikatom,

- obavještavanju zaposlenih,

- broju članova Uprave,

- vrijednosti zajma iznad koje Uprava, kada ga uzima ili daje, mora
pribaviti suglasnost Nadzornog odbora,

- vrijednosti stvari ili prava koja ćine dugotrajnu imovinu (stalna
sredstva) za koje, kada se prodaju ili kupuju, Uprava mora pribaviti suglasnost
Nadzornog odbora.

Članak 2.

Zadaća je Društva osigurati trajno i nesmetano obavIjanje željezničkog
prijevoza osoba i dobara te provođenje politike razvoja željezničkog prometa
koju, kao dio strategije i politike gospodarskog razvoja Republike Hrvatske,
utvrđuje Sabor Republike Hrvatske.

Društvo treba voditi s požornošću urednog i savjesnog gospodarstvenika.

Vlada Republike Hrvatske jednom godišnje podnosi Saboru Republike Hrvatske
izvješće o stanju željezničkog prometa u Republici Hrvatskoj te o ostvarivanju
planova razvoja, osuvremenjivanja i održavanja željezničkih stabilnih postrojenja.

II. ŽELJEZNIČKA STABILNA POSTROJENJA

Članak 3.

Pod željezničkim stabilnim postrojenjima, u smislu ovnga Zakona, podrazumijevaju
se donji i gornji ustroj pruge, signalno-sigurnosni, telekomunikacijski,
elektroenergetski i ostali uređaji i oprema na pruzi, poslovne gradevine
na pruzi i izvan nje kao i zemljište u posjedu Društva na kojemu su izgrađena
željeznička stabilna postrojenja i građevine.

Propis kojim će se potanje urediti što se, u skladu s odredbom stavka
1. ovoga članka, smatra željezničkim stabilnim postrojenjima, donosi ministar.

Članak 4.

Republika Hrvatska podmiruje troškove izgradnje, osuvremenjivanja i
održavanja željezničkih stabilnih postrojenja za obavljanje zadaće Društva
iz članka 2. stavka 1. ovoga Zakona, ukoliko te troškove ne može podmiriti
Društvo.

Članak 5.

Za korištenje željezničkih stabilnih postrojenja zaračunava se naknada,
koja se računovodstveno iskazuje kao prihod poslovnog područja željezničkih
stabilnih postrojenja.

Visinu naknade iz stavka 1. ovoga članka, na prijedlog Društva, uređuje
ministar u suglasnosti s ministrom financija.

Članak 6.

Poslovno područje željezničkih stabilnih postrojenja Društvo mora računovodstveno
voditi odvojeno od poslovnog područja željezničkog prijevoza. Zabranjen
je prijenos sredstava s poslovnog područja željezničkih stabilnih postrojenja
u poslovno područje željezničkog prijevoza.

Članak 7.

Održavanje funkcionalne sposobnosti željezničkih stabilnih postrojenja
Društva (ili pojedinih njihovih elemenata) iznad razine utvrđene planovima
iz članka 25. ovoga Zakona, mogu ostvariti apćina, grad, županija i Grad
Zagreb te zainteresirane pravne ili fizičke osobe, ako same osiguraju dadatna
sredstva.

III. ŽELJEZNIČKI PRIJEVOZ

Članak 8.

Društva obavlja i željeznički prijevoz na temelju ponude i potražnje,
s pozornošću urednog i savjesnog gospodarstvenika, te načelima rentabilnog
poslovanja.

Članak 9.

Nd zahtjev ministra Društvo je dužno obavljati željeznički prijevoz
i na prugama na kojima se od prihoda ne mogu pokriti ukupni troškovi prijevoza.

Za obavljeni prijevoz na temelju odredbe stavka 1. ovoga članka Republika
Hrvatska će, iz Društvenog proračuna za tekuću godinu, nadoknaditi Društvu
razliku između ukupnih troškova prijevoza i ostvarenog prihoda.

Ministar će po prijedlogu Društva, prosuditi visinu razlike iz stavka
2. ovoga članka, za svaku gospodarstvenu godinu prije njena početka.

Članak 10.

Obavljanje željezničltog prijevoza na prugama Društva iz članka 9. stavka
1. ovoga Zakona Uprava Društva može, uz suglasnost Nadzornog odbora, ustupiti
trećim osobama.

Ugovorom između Društva i treće osobe, kojoj se ustupa obavljanje željezničkog
prijevoza, utvrđuju se prava i obveze ugovornih strana

Ugovorom se mkora predvidjeti i plaćanje naknade treće osobe Društvu
za korištenje željezničkih stabilnih postrojenja.

IV. TIJELA DRUŠTVA

Članak 11.

Tijela Društva su Uprava i Nadzorni odbor.

1.Uprava

Članak 12.

Uprava Društva sastoji se od najmanje dva do najviše četiri člana (direktora),
od kojih se jedan imenuje za predsjednika (generalni direktor) i jedan
za zamjenika predsjednika (zamjenik generalnog direktora) Uprave.

Članove Uprave, predsjednika i njegovog zamjenika imenuje Nadzorni odbor,
na vrijeme od najviše pet godina na temelju javnog natječaja uz uvjete
koje sam utvrdi. Iste osobe mogu se ponovno imenovati za članove Uprave.

Članove Uprave, predsjednika i njegovog zamjenika može Nadzorni odbor
opozvati i prije isteka roka na koji su imenovani. To nema utjecaja na
pravo članova Uprave iz ugovora koje su oni sklopili s Društvom.

Postupak vodenja sjednice Uprave propisuje se Poslovnikom, koji jednoglasno
donosi Uprava.

Prava i obveze Uprave

Članak 13.

Uprava Društva vodi poslove Društva na vlastitu odgovornost s pozornošću
urednog i savjesnog gospodarstvenika kako to zahtijeva dobrobit Društva
poštujući interese vlasnika Društva i prava zaposlenih.

Članovi Uprave moraju čuvati poslovnu tajnu.

Članovi Uprave koji povrijede svoje obveze, odgovaraju za štetu kao
solidarni dužnici.

U slučaju spora članovi Uprave moraju dokazati da su postupali s pozornošću
urednog i savjesnog gospodarstvenika.

Članak 14.

Društvo zastupa Uprava.

Društvo mogu zastupati i predsjednik i prokurist zajedno, zamjenik predsjednika
i prokurist zajedno.

Izjava volje treće osobe jednom članu Uprave ili prokuristu je izjava
Društvu.

Osobe koje skupno zastupaju Društvo, svoj puni potpis stavljaju pod
tvrtku Društva ili naziva Uprava. Prokuristi osim svog potpisanog imena
i prezimena stavljaju naznaku "p. p." (per procura).

Uprava može, sukladno odredbama propisa kojim se uređuju obvezni odnosi,
dati punomoć drugoj osobi da sklapa pojedine vrste ugovora ili ugovore
do određene vrijednosti.

Članak 15.

Uprava donosi odluke glasovanjem. U slučaju neodlučnog ishoda glasovanja,
odlučujući je glas predsjednika.

Predsjednik Uprave ima pravo zatražiti od Nadzornog odbora da Nadzorni
odbor zabrani provedbu odluke Uprave koja je donesena suprotno njegovoj
volji.

U slučaju iz stavka 2. ovoga članka predsjednik Nadzornog odbora mora
bez odlaganja sazvati izvanrednu sjednicu Nadzornog odbora na kojoj Nadzorni
odbor donosi odluku da li će ili neće zabraniti provedbu odluke Uprave
donesene suprotno volji predsjednika Uprave.

Članak 16.

Uprava mora najmanje jednom tromjesećno izvještavati Nadzorni odbor
o poslovanju i financijskom položaju Društva putem pisanog izvješća, a
u slučaju dogadaja od osobite važnosti bez odgode.

Uprava je dužna na traženje predsjednika Nadzornog odbora ili četiri
člana Nadzornog odbora dati informaciju o vođenju poslova Društva.

Uprava podnosi godišnje izvješće o poslovanju i godišnja financijska
izvješća ministru na odobrenje.

2. Nadzorni odbor

Članak 17.

Nadzorni odbor ima devet članova, od kojih šest imenuje i razrješava
ministar, od kojih se jednoga imenuje na prijedlog ministi-a financija,
a ostala tri člana biraju uposleni u Društvu.

Statutom Društva propisat će se način predlaganja i izbora članova Nadzornog
odbora koje biraju uposleni u Društvu.

Za članove Nadzornog odbora imenuju se prvenstveno stručnjaci iz područja
gospodarstva, tehnike, financija i privrednog prava.

Za članove Nadzornog odbora, ne mogu se imenovati članovi Uprave kao
ni uposleni u Društvu.

Članovi Nadzornog odbora imenuju se na pet godina, s tim da mogu biti
ponovno imenovani.

Članovi Nadzornog odbora moraju svoju dužnost obavljati na dobrobit
Društva s obzirom na zadaće koje mu povjerava zakon. Oni su odgovorni za
svoje djelovanje a nisu vezani za naredbe ili upute, osim onih kikje na
temelju ovlaštenja iz ovoga Zakona daje ministar.Članovi Nadzornog odbora
koji povrijede svoje obveze, odgovaraju Društvu za štetu kao solidarni
dužnici.

U slučaju spora, članovi Nadzornog odbora moraju dokazati da su u obavljanju
svojih dužnosti postupali s pozornošću urednog i savjesnog gospodarstvenika.

Članak 18.

Članovi Nadzornog odbora mogu u svako vrijeme dati ostavku ministru.
Ostavka se daje u pismenom obliku.

Imenovanom članu Nadzornog odbora prestaje mandat, ako postane član
Uprave ili se uposli u Društvu, a izabranim članovima koji predstavljaju
uposlene kada ih uposleni opozovu.

Na mjesto člana Nadzornog odbora koji je dao ostavku ili je opozvan,
mora se imenovati, odnosno birati novi član u roku od 30 dana od dana ostavke
ili opoziva.

Imenovanje, razrješenje, izbor, opoziv i ostavke člano: va Nadzornog
odbora objavljuju se u "Narodnim novinama".

Članovima Nadzornog odbora pripada primjerena Novčana naknada za obavljanje
njihovih dužnosti. Naknadu određuje ministar.

Članovi Nadzornog odbora imaju pravo i na naknadu učinjenih izdataka
u svezi s obavljanjem svojih dužnosti.

Članak 19.

Nadzorni odbor iz reda svojih imenovanih članova bira predsjednika,
a iz reda svih svojih članova zamjenika predsjednika.

Izbor predsjednika i zamjenika predsjednika kao i njihove ostavke ili
opoziv objavljuju se u "Narodnim novinama".

Predsjednik Nadzornog odbora vodi sjednice, predstavlja Nadzorni odbor
i zastupa ga prema članovima Uprave. U slučaju njegove sprijećenosti, predsjednika
Nadzornog odbora zamjenjuje zamjenik.

Članak 20.

Nadzorni odbor redovito zasjeda jednom u tri mjeseca. Predsjednik Nadzornog
odbora može u svako doba sazvati izvanrednu sjednicu.

Predsjednik mora bez odgađanja sazvati sjednicu na zahtjev ministra
ili najmanje četiri člana Nadzornog odbora ili Uprave uz navođenje razloga
za saziv sjednice. Sjednica se mora održati u roku od sedam dana od dana
sazivanja.

Ako predsjednik ne sazove sjednicu u skladu s odredbom stavka 2. ovoga
članka, tražitelji mogu sami sazvati sjednicu navodeći razloge saziva.

Nadzorni odbor punovažno raspravlja (ima kvorum) ako sjednici prisustvuje
najmanje šest (6) članova među kojima mora biti predsjednik ili njegov
zamjenik.

Zaključci se donose obićnom većinom glasova.Kod neodlučnog ishoda glasovanja
odlućuje glas predsjednika.Glasovanje je javno.

O radu i zaključcima Nadzornog odbora vodi se zapisnik kojeg potpisuje
predsjednik ili njegov zamjenik kada on zamjenjuje predsjednika.

Predsjednik Nadzornog odbora mora, u roku od sedam dana od završetka
sjednice Nadzornog odbora, dostaviti primjerak zapisnika ministru.

Članak 21.

Za pripremu odluka i suglasnosti koje daje kao i za nadzor provedbe
svojih odluka i suglasnosti, Nadzorni odbor može iz svoje sredine osnivati
pododbore. Poslovnikom Nadzornog odbora pobliže se uređuje broj pododbora,
njihove zadaće i način donošenja zaključaka. Članovi Nadzornog odbora koje
biraju zaposleni imaju pravo da u svakom od pododbora bude jedan od njih
i da ima pravo glasa.

Na sjednicama Nadzornog odbora i njegovih pododbora mogu sudjelovati
i članovi Uprave. Članovi Uprave obvezni su sudjelovati na sjednicama Nadzornog
odbora ako to traži predsjednik Nadzornog odbora. Ako predsjednik, pododbora
traži da Uprava sudjeluje na sjednici pododbora, Uprava je ovlaštena odrediti
jednog svog člana koji će je predstavljati na sjednici pododbora.

Zadaci Nadzornog odbora

Članak 22.

Nadzorni odbor nadzire vodenje poslova Društva.

Nadzorni odbor daje suglasnost na:

1. godišnji i petogodišnji plan razvoja i osuvremenjivanje željezničkih
prijevoznih sredstava kao i druge opreme potrebne za obavljanje zadaće
iz članka 2. stavka 1. ovoga Zakona.

2. godišnji plan poslovanja, koji mora sadržavati i projekciju tijeka
novca po mjesecima za tekuću godinu te značajne promjene navedenih planova,

3. planove iz članka 25. stavka 2. i 3. ovoga Zakona prije upučivanja
tih planova ministru na odobrenje,

4. uzimanje i davanje zajma iznad vrijednosti koja je određena Statutom
Društva,

5. osnivanje društava kapitala, kupnja i prodaja udjela u temeljnom
kapitalu drugih društava,

6. prodaju i kupnju stvari i prava koja čine dugotrajnu imovinu (stalna
sredstva) iznad vrijednosti koja je Određena Statutom Društva.

7. imenovanje prokurista od strane Uprave.

Nadzorni odbor zastupa Društvo u pravnim sporovima Društva s članovima
Uprave.

U slučaju da Nadzorni odbor uskrati suglasnost Upravi na poslove iz
stavka 2. točke 1. do 7. ovoga članka, Uprava ima pravo tražiti od ministra
da donese konačnu odluku.

Nadzorni odbor određuje ukupne primitke pojedinog člana Uprave (plaće,
sudjelovanje u dobiti, nadoknadi izdataka, plaćanju premija osiguranja,
provizija i svih ostalih davanja).

V. ZADACI MINISTRA

Članak 23.

Ministar:

1. predlaže Vladi Republike Hrvatske politiku razvoja željezničkog prometa
što uključuje i Program supstitucije ili ukidanja nerentabilnih pruga Društva,

2. daje upute i smjernice Društvu u skladu s politikom razvoja željezničkog
prometa te mjerama Vlade kojima se provodi politika razvoja željezničkog
prometa,

3. donosi Statut Društva,

4. radi zaštite vitalnih interesa države, drugih pravnih osoba ili građana
Određenog područja, u slučaju štrajka u Društvu u obavljanju željezničkog
prometa. odlukom utvrđuje koji vlakovi moraju prometovati odnosno dionice
pruge koje se moraju održavati kako bi se osiguralo najnužnije funkcioniranje
odvijanja željezničkog prometa,

Djelatnici koji obavljaju poslove i zadatke na odvijanju željezničkog
prometa, za koje je odlukom iz stavka 1. ove točke utvrđeno da se mora
obavljati, dužni su za vrijeme štrajka provoditi naloge koje izdaje Uprava.

Djelatniku iz stavka 2. ove točke koji ne provede nalog Uprave, prestaje
radni odnos.

5. u izvanrednim okolnostirna daje, prema vlastitoj prosudbi, tijelima
Društva upule za svaki pojedinačni slučaj. Ove upute obvezuju tijela Društva.
Aku troškove, koji pri tom nastanu, ne može podmiriti Društvo, ti troškovi
podmiruju se iz Državnog proračuna Republike Hrvatske za tekuću godinu,

6. odobrava godišnja izvješća Uprave o poslovanju Društva i godišnja
financijska izvješća,

7. može opozvati članove Nadzornog odbora koje je imenovao, kao i članove
Uprave Društva.

Opozivom člana, predsjednika ili zamjenika predsjednika Uprave ne dira
se u odredbe ugovora koji su oni sklopili s Društvom. Odluku o opozivu
članova Uprave ili Nadzornog odbora ministar nije dužan obrazložiti,

8. sukladno utvrđenoj gospodarskoj politici utvrđuje, u dogovoru s ministrom
financija, obvezu Društva da se određene prijevozne usluge obavljaju po
povlaštenoj cijeni. Za takve prijevoze razlika do pune cijene nadoknađuje
se Društvu iz Proračuna,

9. odobrava, uz pristanak ministra financija, planove iz članka 25.
ovoga Zakona.

Članak 24.

Uprava je dužna ministru, na njegov zahtjev, dostaviti pismenim putem
sve podatke o poslovanju i financijskom položaju Društva.

VI. IZGRADNJA, OSUVREMENJIVANJE I ODRŽAVANJE ŽELJEZNIČKIH STABILNIH
POSTROJENJA

Članak 25.

Izgradnja, osuvremenjivanje i održavanje željezničkih stabilnih postrojenja
utvrđuje se godišnjim i petogodlšnjim planovima.

Uprava je dužna sačiniti i dati na suglasnost Nadzornom odboru svake
tekuće godine (na načelima neprekidnog planiranja) i prijedlog petogodišnjeg
plana za sljedeće petogodišnje razdoblje koji mora sadržavati

1. planirana ulaganja sredstava u izgradnju željezničkih stabilnih postrojenja.

2. planirana ulaganja sredstava za osuvremenjivanje željezničkih stabilnih
postrojenja,

3. planirane izdatke za održavanje željezničkih stabilnih postrojenja.

Na temelju plana iz stavka 2. ovoga članka, Uprava je dužna Nadzornom
odboru predložiti detaljan godišnji plan, koji sadrži:

1. planirana ulaganja sredstava u izgradnju željezničkih stabilnih postrojenja,
u okviru petogodišnjeg plana,

2. planirana ulaganja sredstava u osuvremenjivanje željezničkih stabilnih
postrojenja, u okviru petogodišnjeg plana,

3. planirane izdatke za održavanje željezniekih stabilnih postrojenja.

Planovi iz stavka 1. ovoga članka moraju sadržavati i prosudbu sredstava
koje Društvo planira osigurati za ove svrhe na teret vlastitog poslovanja
te prosudbu sredstava koju osigurava Republika Hrvatska iz državnog proračuna
za svaku tekuću godinu, a u okvirima petogodišnjeg plana iz stavka 2. ovoga
članka.

Promjene planova iz stavka 1. ovoga članka donose se po istom postupku
koji je propisan za njihovo donošenje.

Planove iz stavka 1. ovoga članka, uz prethodno danu suglasnost Nadzornog
odbora, odobrava minstar. Ministar je ovlašten pismenim putem Upravi i
Nadzornom odboru naložiti izmjene i/ili dopune planova koji su mu predoćeni
na odobrenje.

VII.DOBIT

Članak 26.

Vlada Republike Hrvatske, na prijedlog ministra, odlućuje o upotrebi
dubiti Društva.

VIII. POSEBNE ODREDBE

Članak 27.

Odlukom o koncesiji, koju donosi Sabor Republike Hrvatske, mogu i treće
domaće i strane pravne osobe steći pravo na izgradnju željezničkih pruga
te njihovo gospodarsko korištenje u skladu s propisima Republike Hrvatske.

Pravna osoba iz stavka 1. ovoga članka ne smije započeti građenje željezničke
pruge bez odluke o davanju koncesije prema stavku 1. ovoga članka. Odluka
o davanju koncesije prilaže se zahtjevu za građevnu dozvolu, koja se izdaje
prema posebnom zakonu.

Članak 28.

Odredbe Zakona o koncesijama adekvatno se primjenjuju na cijeli postupak
odobravanja koncesije, iz članka 27. ovoga Zakona.

IX. PREKRŠAJl

Članak 29.

Novčanom kaznom u iznosu do 37.000,00 kuna kaznit će se za prekršaj
Društvo:

- ako poslovno područje željezničkih stabilnih postrojenja raćunovodstveno
ne vodi odvojeno od poslovnog područja željezničkih prijevoza ili ako prenese
sredstva s poslovnog područja željezničkih stabilnih postrojenja u poslovno
područje željezničkog prijevoza (članak 8.).

Za prekršaj iz stavka 1. ovoga članka kaznit će se i odgovorna osoba
u pravnoj osobi Novčanom kaznom u iznosu do 5.550,00 kuna.

X. PRIJELAZNE ODREDBE

Članak 30.

Javno poduzeće "HŽ - Hrvatske željeznice" sa stanjem na dan
30. rujna 1994. godine popisat će svu imovinu i obveze uz navođenje njihove
pojedinsčne vrijednosti te će sastaviti bilancu u skladu s propisima.

Bilanni iznos, izražen u domaćoj valuti, pozicije "A. KAPITAL I
REZERVE" u bilanci iz stavka 1. ovoga članka ćini temeljni ulog s
kojim Republika Hrvatska sudjeluje u temeljnom knpitalu Društva.

Iznos u domaćoj valuti iz stavka 2. ovoga članka upisat će se u Statut
Društva kao ulog Republike Hrvatske u temeljnom kapitalu Društva.

Javno poduzeće "HŽ - Hrvatske željeznice" obavit će sa stanjem
na dan 30. rujna 1994. godine prosudbu vrijednosti imovine koja mu je privremeno
nedostupna na dijelu teritorija Republike Hrvatske te će tu imovinu iskazati
u izvanbilačnim zapisima.

Čim se steknu uvjeti da se sačini popis uz procjenu pojeetinačne vrijednosti
imovine "HŽ - Hrvatske željeznice" na dijelu teritorija Republike
Hrvatske iz stevka 4. ovoga članka, Društvo će obaviti popis i prosudbu
dotične imovine te će ona biti unesena u stalna sredstva Društva uz istovremeno
povećanje temeljnog kapitala Društva i uloga s kojim Republika Hrvatska
sudjeluje u temeljnom kapitalu Društva.

Sud u Zagrebu upisat će Društvo u trgovački registar. Prijavu za upis
Društva u trgovački registar dužan je podnijeti ministar u roku od 30 dana
od dana Početka primjene ovoga Zakona.

Uz prijavu ministar prilaže:

1. Statut Društva,

2. popis članova Uprave,

3. popis članova Nadzornog odbora,

4. izjavu članova Uprave da prihvaćaju postavljenje danu pred javnim
bilježnikom.

Članak 31.

Ministar je dužan najkasnije do 31. prosinca 1994. godine donijeti Statut
Društva te imenovati šest članova Nadzornog odbora koje on imenuje na temelju
članka 17. stavka 1. ovoga Zakona.

Preostala tri člana Nadzornog odbora uposleni u Društvu izabrat će do
dana Početka primjene ovoga Zakona.

Nadzorni odbor je dužan najkasnije 15 dana od dana Početka primjene
ovoga Zakona imenovati članove Uprave Društva, predsjednika i zamjenika
predsjednika Uprave Društva. Ukoliko zaposleni ne izaberu tri člana Nadzornog
odbora do Početka primjene ovoga Zakona imenovani članovi Nadzornog odbora
imaju ovlaštenja i odgovornosti koje su propisane za Nadzorni odbor.

Nadzorni odbor poćima punopravno djelovati od dana Početka primjene
ovoga Zakona.

Članak 32.

Vlada Republike Hrvatske, u okviru iznosa predviđenog u državnom proračunu
za subvencije Društvu, odlučuje o namjenskom korištenju svakog iznosa koji
se Društvu doznači kao subvencija iz državnog proračuna dok traju posljedice
agresije na Republiku Hrvatsku, a koje se odnose i na bitno smanjenje željezničkog
prijevoza Društva.

Kada Vlada Republike Hrvatske prosudi da su stećeni uvjeti prestanka
primjene odredbe stavka 1. ovoga članka, Vladat će o tome donijeti odluku
te prestati postupati prema propisima stavka 1. ovoga članka.

Odluku iz stavka 2. ovoge članka Vlada Republike Hrvatske će objaviti
u "Narodnim novinama".

Članak 33.

Ministar je dužan propis iz članka 3. stavka 3. ovoga Zakona donijeti
u roku od 80 dana od dana stupanja na snagu ovoga Zakona.

Članak 34.

Danom Početka primjene ovoga Zakona prestaje važiti Zakon o Hrvatskim
željeznicama ("Narodne novine", br. 42/90., 61/91., 19/92. i
109/93.) osim članka 28. i 29. koji ostaju na snazi.

Članak 35.

Ovaj Zakon stupa na snagu osmoga dana od dana objave u "Narodnim
novinama", a primjenjuje se od 1. sijećnja 1995. godine, osim odredbi
članka 30. stavka 1. do 5., članka 31. stavka 1. do 3. i članka 33. stavka
1. koji se primjenjuje od dana stupanja na snagu ovoga Zakona.

Klasa: 341-01/93-01/04

Zagreb, 28. lipnja 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović, v. r.**

Zakon, NN 53/1994-952